16.6.2023
SK
Úradný vestník Európskej únie
C 214/155 Štvrtok 19. januára 2023
S.
keďže treba zabezpečiť, aby centralizácia riadenia rybárstva, ktorú presadzuje spoločná rybárska politika, bola zlučiteľná s miestnym riadením, ktoré je nevyhnutné na zabezpečenie sociálno-ekonomickej životaschopnosti odvetvia;
T.
keďže regionalizácia je jedným z pilierov spoločnej rybárskej politiky a decentralizovaný prístup má osobitný význam pre odvetvie maloobjemového pobrežného rybolovu, pričom sa zohľadňujú rozdiely v odvetví rybárstva medzi jednotlivými členskými štátmi;
U.
keďže miestne spoločné riadenie je kľúčom k zabezpečeniu účasti segmentu maloobjemového rybolovu na rozhodovacom procese;
V.
keďže spoločná rybárska politika preto neponúka jasnú a diferencovanú legislatívnu podporu maloobjemového rybolovu, ktorá by mohla pomôcť zabezpečiť jeho sociálno-ekonomickú životaschopnosť; keďže členské štáty tiež nezaviedli účinné opatrenia pre tento druh rybolovu;
W.
keďže v mnohých európskych pobrežných regiónoch, a najmä v Stredozemnom mori, má maloobjemový rybolov a zber mäkkýšov hospodársky, sociálny a environmentálny rozmer, čo významne prispieva k sociálno-ekonomickému blahobytu, zamestnanosti a podpore hospodárskej a sociálnej súdržnosti v rôznych pobrežných regiónoch a najvzdialenejších regiónoch, ktoré často čelia štrukturálnym obmedzeniam a potrebujú podporu na využitie príležitostí na hospodársku diverzifikáciu;
X.
keďže príjmy z rybolovu by sa preto nemali považovať len za zisk, pretože prispievajú aj k zachovaniu spôsobu života, ktorý má obrovskú kultúrnu a historickú hodnotu pre mnohé pobrežné komunity a zároveň poskytuje dôležitú sociálnu a hospodársku bezpečnostnú sieť; keďže maloobjemový rybolov v tomto zmysle predstavuje riešenie zvyšujúceho sa vyľudňovania, starnutia obyvateľstva a rastúcej nezamestnanosti, čo všetko sú hlavné výzvy pre väčšinu pobrežných regiónov európskych krajín a ostrovov; keďže vplyv maloobjemového rybolovu na sociálne a kultúrne dedičstvo pobrežných oblastí je výnimočný a rôznorodý;
Y.
keďže maloobjemový rybolov môže zohrávať zásadnú úlohu pri dosahovaní cieľov udržateľného rozvoja, ako sa výslovne uznáva v cieli 14.b; keďže maloobjemový rybolov môže takisto prispieť k ďalším politickým požiadavkám, ktoré sú základom cieľov udržateľného rozvoja, ako je cieľ 2 – nulový hlad a jeho cieľ 2.3, cieľ 5 – Rodová rovnosť a jeho ciele 5.a a 5.b, cieľ 8 – Dôstojná práca a hospodársky rast a jeho cieľ 8.5 a cieľ 13 – Opatrenia v oblasti klímy;
Z.
keďže rybári zohrávajú úlohu „strážcov mora“ a rybolov prispieva k zásobovaniu potravinami bohatými na bielkoviny pre zdravú a vyváženú stravu;
AA. keďže prevažná väčšina nehôd a nešťastí na rybárskych plavidlách je spôsobená ľudskými faktormi (62,4 %), pričom zlyhania systémov/zariadení sú druhou najčastejšou príčinou (23,2 % prípadov); AB.
keďže v mnohých prípadoch sa maloobjemový rybolov vykonáva len s jedným odborníkom na palube; AC. keďže otázky týkajúce sa bezpečnosti a pohodlia flotily maloobjemového rybolovu nemožno vnímať oddelene od rybolovného úsilia a výnosov rýb; keďže v tejto súvislosti má obmedzenie hrubej priestornosti ako kritérium merania rybolovnej kapacity negatívny vplyv na bezpečnosť a pohodlie flotily maloobjemového rybolovu, pretože obmedzuje motiváciu nahradiť a modernizovať plavidlá alebo zvýšiť dostupný priestor s cieľom zlepšiť pohodlie a bezpečnosť posádky a v konečnom dôsledku zvýšiť atraktívnosť odvetvia, najmä pre mladých ľudí a ženy; AD. keďže takéto otázky súvisiace s bezpečnosťou nemožno vnímať izolovane od osobitostí flotily maloobjemového rybolovu v členských štátoch, ako je napríklad skutočnosť, že flotila môže byť vystavená vysokej úrovni rizika v dôsledku nedostatku špecializovaných bezpečnostných odporúčaní pre toto odvetvie, jedinečnej povahy operácií, dlhého pracovného času alebo nebezpečenstva zachytenia sa vo vybavení; keďže prevádzkové podmienky flotily sa líšia; keďže časť flotily vykonáva svoju činnosť z pláží alebo prístavov, kde sú prevádzkové podmienky veľmi často neisté; keďže vzhľadom na túto situáciu by sa malo zvážiť prispôsobenie pohonného výkonu charakteristikám flotily a prevádzkovým podmienkam bez zvýšenia rybolovného úsilia alebo miery výlovu s cieľom zabezpečiť bezpečnejšie podmienky pre flotilu pri vstupe do prístavu a vychádzaní z neho;